(AUDIO) Sistemul de învățământ din județul Botoșani beneficiază de investiții în infrastructura școlară
Sistemul de învățământ din județul Botoșani beneficiază, în acest moment, de investiții substanțiale în infrastructura școlară și în diverse proiecte dedicate elevilor.
Investițiile în valoare totală de aproximativ 53,5 de milioane de euro, derulate prin Planul Național de Redresare și Reziliență, vizează dotarea a 96 de școli cu echipamente digitale, laboratoare de informatică și științe.
Gina Poenaru are detalii și relatează: Sistemul de învățământ botoșenean beneficiază în acest moment de investiții valoroase și substanțiale în infrastructura școlară, dar și de proiecte relevante, cu impact pozitiv și real asupra pregătirii elevilor. În ultimii ani, în județul Botoșani s-au alocat fonduri semnificative pentru modernizarea și dotarea școlilor, cu scopul de a oferi un mediu de învățare adecvat și accesibil tuturor elevilor. Investițiile, în valoare totală de aproximativ 53,5 milioane de euro, peste 266 de milioane de lei, derulate prin Planul Național de Redresare și Reziliență, vizează dotarea a 96 de școli cu echipamente digitale, laboratoare de informatică și științe, laboratoare inteligente Smart-Lab în 28 de licee, cabinete școlare, mobilier, materiale didactice. S-a investit și pentru reducerea abandonului școlar în 54 de unități de învățământ beneficiare ale programului PNRAS modernizarea și sau reabilitare a școlilor prin programul școli verzi, construcția de școli, creșe, grădinițe noi sau achiziția de microbuze electrice pentru transportul elevilor din 26 de localități. Prin aceste proiecte, toți elevii au șanse egale de acces la condiții optime de educație, spune inspectorul școlar general, profesor Bogdan Suruciuc.
(Radio Iași/ Gina Poenaru/ FOTO radioiasi.ro)